b'\n_START_ARTICLE_\nJo\xc5\xbee Pintbah\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini Jo\xc5\xbeefa in Marije Pintbah rojene Ker\xc5\xa1tajn. Bil je \xc5\xbeupan v Rate\xc4\x8dah in zaveden Slovenec. Zanimal se je tudi za Slovence, ki so po 1. svetovni vojni ostali zunaj mati\xc4\x8dne domovine in sodeloval z izseljenci s primorske, ki so bili organizirani v tajni organizaciji TIGR. Poznal je zavedne Slovence v Kanalski dolini in jim nosil ali v Rate\xc4\x8dah oddajal prepovedani ilegalni material, ki ga je dobival na Jesenicah od Petra Bizjaka, uslu\xc5\xbebenca pri obmejnem komisariatu. Tesno je sodeloval \xc5\xa1e s Slavkom Jelin\xc4\x8di\xc4\x8dem in Tonetom Batageljem na Jesenicah, Alojzom Dolharjem zdravnikom v Trbi\xc5\xbeu in Antonom Duhovnikom kaplanom na Koro\xc5\xa1ki Beli. Po kapitulaciji Kraljevine Jugoslavije in prihodu v Rate\xc4\x8de ga je gestapo aretiral ter ga po \xc5\xa1estih mesecih zapora v Celovcu izpustil. Ob vra\xc4\x8danju, ga je na meji aretirala fa\xc5\xa1isti\xc4\x8dna policija. Bil je obsojen na smrt in nato pomilo\xc5\xa1\xc4\x8den na 30 let zapora v kraju Portolongone. Po italijanski kapitulaciji se je leta 1945 vrnil v Rate\xc4\x8de in tam do smrti \xc5\xbeivel v te\xc5\xbekih razmerah.'